Masoud Pezeshkian

Masoud Pezeshkian (persian:مسعود پزشکیان) es un politico de Iran. Il nascet ye li 29-im de septembre 1954 in Mahabad e es desde li 28-im de julí 2024 presidente de Iran. Masoud Pezeshkian ne es membre de un partise politic.

Personal e professional vive
Masoud Pezeshkian studiat medicina e laborat quam docente por medicina. Il laborat quam medico e specialisat se quam chirurgo del cordie. Inter 1994 e 1999 Masoud Pezeshkian esset president del Universitá de sciences medical in Tabriz.

Masoud Pezeshkian es anc un instructor del Coran e un recitator del Nahj al-balagha.

Masoud Pezeshkian esset maritat con Fatemeh Majidi, qui morit in un accidente de automobil in li annu 1994 juntmen con su max yun filio. Li cuple have quar infantes.

Political cariera
 1997 Masoud Pezeshkian esset vice-ministre por sanitá de Iran
 2001-2005 Masoud Pezeshkian esset ministre por sanitá e education medical de Iran in li guvernament del presidente Mohammad Khatami.
 2008-2024 Masoud Pezeshkian esset membre del parlament de Iran.
 2021 Li Consilie del Garderos prohibit li candidatura de Masoud Pezeshkian quam candidate in li electiones presidential de Iran 2021.
 2024 Masoud Pezeshkian ganiat li electiones presidential in li duesim rond e devenit ye li 28-im de julí 2024 presidente de Iran.

Categorie: Iran